รายได้รัฐเกินเป้า6.7 หมื่นล้านบาท
การเก็บรายได้รัฐบเดือน ม.ค. 2556 ยังเกินเป้า ส่งผลให้เกินเป้าสะสมสูงถึง 6.7 หมื่นล้านบาท
15 ก.พ. 2556

การเก็บรายได้รัฐบาลเดือน ม.ค. 2556 ยังเกินเป้า ส่งผลให้เกินเป้าสะสมสูงถึง 6.7 หมื่นล้านบาท
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) กล่าวว่า รายได้รัฐบาลสุทธิเดือนม.ค. 2556 จัดเก็บได้ 1.61 แสนล้านบาท สูงกว่าประมาณการ 1.77 หมื่นล้านบาท หรือ 12.3% และสูงกว่าเดือนเดียวกันปีที่แล้ว 20.1% สะท้อนถึงภาวะเศรษฐกิจที่มีการขยายอย่างต่อเนื่อง โดยเฉพาะอย่างยิ่งอุปสงค์ภายในประเทศที่มีการขยายตัวได้ดี โดยภาษีที่จัดเก็บได้สูงกว่าเป้าหมายที่สำคัญ ได้แก่ ภาษีเงินได้บุคคลธรรมดา ภาษีสรรพสามิตรถยนต์ ภาษีเงินได้นิติบุคคล และภาษีมูลค่าเพิ่ม จัดเก็บได้สูงกว่าประมาณการ 4,399  3,560  2,976 และ 2,965 ล้านบาท ตามลำดับ
ทั้งนี้ ส่งผลให้ในช่วง 4 เดือนแรกของปีงบประมาณ 2556 (ต.ค.2555 – ม.ค. 2556) รัฐบาลจัดเก็บรายได้สุทธิ 6.48 แสนล้านบาท  สูงกว่าเป้าหมาย 6.7 หมื่นล้านบาท หรือ 11.5%  โดยการจัดเก็บภาษีของ 3 กรมภาษีสังกัดกระทรวงการคลังสูงกว่าเป้าหมาย 6.12  หมื่นล้านบาท หรือ10.1%